《和枢密侍郎因看海棠忆禁情此花最盛》
宋代·石延年

君看海棠格，群花品讵同。
娇娆情自富，萧散艳非穷。
茜縠班吴情，新罗碎蜀宫。
锦窠杯里影，绣段隟前烘。
心乱香无数，茎柔动满丛。
意分巫峡雨，腰系汉台风。
盛若霞藏日，鲜于血洒空。
高低千点赤，深浅半开红。
妆指朱才布，膏唇檀更融。
色娇无可压，体瘦不可丰。
枝重轻浮外，苞疏密间中。
难胜蜂不定，易入蝶能通。
杜甫句何略，薛能诗未工。

作者简介：石延年（994～1041）北宋官员、文学家、书法家。字曼卿，一字安仁。原籍幽州（今北京市一带）人，后晋把幽州割让给契丹，其祖举族南迁，定居于宋城（今河南省商丘南）。屡试不中，真宗年间以右班殿直，改太常寺太祝，累迁大理寺丞，官至秘阁校理、太子中允。北宋文学家石介以石延年之诗，欧阳修之文，杜默之歌称为“三豪”。